«Өс мең граждан буйынса хәл ҡатмарлы, әммә барыһы ла ыңғай хәл ителәсәк. Төҙөлөш тамамланыр һәм улар торлаҡ алыр. Ҡануниәткә өҫтәмә норматив акттар, төҙәтмәләр ҡабул итергә кәрәк, — тип аңлатма бирҙе Рөстәм Зәки улы. — Һалған аҡсалары урланған 500-600 кешегә килгәндә, бында хәл ҡатмарлыраҡ, сөнки ошо мәсьәләне туранан-тура хәл итеү юлы юҡ. Ләкин шул уҡ ваҡытта унда ла алданған өлөшсөләр өсөн уңайлы варианттар табырға тырышырбыҙ. Миңә мутлашыусылар ҡулына эләккән яҡташтарыбыҙ, граждандарыбыҙ бик йәл. Һис шикһеҙ, мин дә улар кеүек борсолам. Ваҡытында сараһын күреп эшләп еткермәгән Хөкүмәттең, ошондай ваҡиғаларға юл ҡуйған ҡала хакимиәттәренең, муниципалитеттарҙың да ғәйебе бар».